P6_TA(2006)0522

Særprogram for Det Fælles Forskningscenter (EF's syvende rammeprogram) *

Europa-Parlamentets lovgivningsmæssige beslutning om forslag til Rådets beslutning om særprogrammet for Det Fælles Forskningscenters direkte aktioner under Det Europæiske Fællesskabs syvende rammeprogram for forskning, teknologisk udvikling og demonstration (2007-2013) (KOM(2005)0439 — C6-0380/2005 — 2005/0184(CNS))

(Høringsprocedure)

Europa-Parlamentet,

- der henviser til Kommissionens forslag til Rådet (KOM(2005)0439) [1],

- der henviser til EF-traktatens artikel 166, der danner grundlag for Rådets høring af Parlamentet (C6-0380/2005),

- der henviser til forretningsordenens artikel 51,

- der henviser til betænkning fra Udvalget om Industri, Forskning og Energi og udtalelse fra Budgetudvalget (A6-0335/2006),

1. godkender Kommissionens forslag som ændret;

2. finder, at det vejledende finansielle referencebeløb, der er angivet i lovgivningsforslaget, skal være foreneligt med loftet for udgiftsområde 1a i den nye flerårige finansielle ramme (FFR), og påpeger, at det årlige beløb vil blive fastsat under den årlige budgetprocedure i overensstemmelse med bestemmelserne i punkt 38 i den interinstitutionelle aftale mellem Europa-Parlamentet, Rådet og Kommissionen af 17. maj 2006 om budgetdisciplin og forsvarlig økonomisk forvaltning [2];

3. opfordrer Kommissionen til at ændre sit forslag i overensstemmelse hermed, jf. EF-traktatens artikel 250, stk. 2;

4. opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;

5. anmoder Rådet om fornyet høring, hvis det agter at ændre Kommissionens forslag i væsentlig grad;

6. pålægger sin formand at sende Parlamentets holdning til Rådet og Kommissionen.

KOMMISSIONENS FORSLAG | ÆNDRINGER |

Ændring 1

Betragtning 1 a (ny)

| (1 a) Offentligt finansieret forskning bør primært sigte mod offentlige behov og prioriteringer og bør tilstræbe komplementaritet med privat finansieret forskning. Aktiviteterne i Det Fælles Forskningscenter (FFC) bør koordineres med aktiviteter, der gennemføres under de tematiske prioriteringer for at undgå overlapning med og duplikation af de nationale forskningsprogrammer. |

Ændring 2

Betragtning 3

(3) Under udførelsen af sit hverv bør Det Fælles Forskningscenter levere kundedrevet videnskabelig og teknisk støtte til EU's politiske proces og således sørge for støtte til implementering og overvågning af eksisterende politikker og for, at der reageres på nye behov for politisk beslutningsstøtte. For at opfylde sin mission driver FFC forskning af høj kvalitet. | (3) Under udførelsen af sit hverv bør FFC levere kundedrevet videnskabelig og teknisk støtte til EU's politiske proces og således sørge for støtte til implementering og overvågning af eksisterende politikker og for, at der reageres på nye behov for politisk beslutningsstøtte. For at opfylde sin mission driver FFC forskning af højeste kvalitet, som er sammenlignelig i hele EU. |

Ændring 3

Betragtning 4

(4) FFC's direkte aktioner bør udføres i overensstemmelse med dette særprogram. Under gennemførelsen af dette særprogram i overensstemmelse med sin mission bør FFC lægge særlig vægt på områder af central betydning for EU: velstand i et videnintensivt samfund, solidaritet og ansvarlig omgang med ressourcerne, sikkerhed og frihed samt Europa som partner i verden. | (4) FFC's direkte aktioner bør udføres i overensstemmelse med dette særprogram. Under gennemførelsen af dette særprogram i overensstemmelse med sin mission bør FFC lægge særlig vægt på områder af central betydning for EU: velstand og socialt velvære i et videnintensivt samfund, solidaritet, bæredygtighed og ansvarlig omgang med ressourcerne, sikkerhed og frihed samt Europa som partner i verden. |

Ændring 4

Betragtning 10

(10) FFC bør fortsat udføre indtægtsgivende, konkurrencebaseret arbejde. Dette arbejde omfatter deltagelse i rammeprogrammets indirekte aktioner, arbejde for tredjeparter og i mindre grad udnyttelse af immaterielle aktiver. | (10) FFC bør fortsat udføre indtægtsgivende, konkurrencebaseret arbejde. Dette arbejde omfatter deltagelse i rammeprogrammets indirekte aktioner, arbejde for tredjeparter (under forudsætning af overholdelse af visse betingelser, der navnlig vedrører beskyttelse af intellektuel ejendomsret) og i mindre grad udnyttelse af immaterielle aktiver. |

Ændring 5

Betragtning 13

(13) Kommissionen bør i rette tid sørge for en uafhængig evaluering af aktiviteterne på programområderne. | (13) Kommissionen bør i rette tid sørge for en uafhængig evaluering af aktiviteterne på programområderne, der omfatter miljø-, samfunds-, sundheds- og dyrevelfærdsmæssige kriterier, hvilket fremover vil føre til yderligere systematisk vurdering og evaluering af både de direkte og de indirekte aktioner under rammeprogrammet. |

Ændring 6

Artikel 3, stk. 1 a (nyt)

| Kommissionen træffer alle nødvendige foranstaltninger for at verificere, at de finansierede aktioner gennemføres effektivt og i overensstemmelse med bestemmelserne i forordning (EF, Euratom) nr. 1605/2002. |

Ændring 7

Artikel 3, stk. 1 b (nyt)

| De samlede administrative udgifter til særprogrammet, herunder Det Fælles Forskningscenters interne udgifter og forvaltningsudgifter, bør svare til de aktioner, der udføres i medfør af særprogrammet, og skal godkendes af budgetmyndigheden og den lovgivende myndighed. |

Ændring 8

Artikel 3, stk. 1 c (nyt)

| Budgetbevillingerne anvendes i overensstemmelse med princippet om forsvarlig økonomisk forvaltning, dvs. i overensstemmelse med principperne om sparsommelighed, produktivitet, effektivitet og proportionalitet. |

Ændring 9

Artikel 4, stk. 2, led 1

—forskning i reproduktiv kloning af mennesker | — forskning i kloning af mennesker |

Ændring 10

Artikel 5 a (ny)

| Artikel 5 a Agter Kommissionen at ændre den fordeling af udgifterne, der er fastsat i anmærkningerne og bilaget til Den Europæiske Unions almindelige budget, underretter den på forhånd budgetmyndigheden herom. |

Ændring 11

Artikel 7, stk. 1 a (nyt)

| Evalueringen skal omfatte en vurdering af, om den økonomiske forvaltning har været forsvarlig, og en evaluering af, om den budgetmæssige og økonomiske forvaltning af særprogrammet har været produktiv og formelt rigtig. |

Ændring 12

Bilag, kapitel 2, afsnit 1, led 1

—at reagere fleksibelt på nye behov og krav fra EU-beslutningstagernes side | —at reagere fleksibelt på nye behov og krav fra EU-beslutningstagernes side, også på medlemsstatsplan |

Ændring 13

Bilag, kapitel 2, afsnit 1, led 2

—at koncentrere opmærksomheden om emner, som er vigtige for samfundet, og som indeholder en forskningskomponent og en fremherskende fællesskabsdimension | —at koncentrere opmærksomheden om emner, som er vigtige for samfundet, og som indeholder en forskningskomponent og en fremherskende fællesskabsdimension, eller som er af betydning for en væsentlig del af Fællesskabet |

Ændring 14

Bilag, kapitel 2, afsnit 1, led 3 a (nyt)

| —at intensivere samarbejdet med andre EU-institutioner, navnlig Europa-Parlamentet |

Ændring 15

Bilag, kapitel 2, afsnit 1, led 5 a (nyt)

| —at øge transparens i forbindelse med formuleringen af forskningsprioriteringerne ved at gøre kriterierne for disse prioriteringer offentligt tilgængelige og ved at informere Europa-Parlamentet og Rådet om baggrunden for valget af disse forskningsprioriteringer. |

Ændring 16

Bilag, kapitel 2, afsnit 3

Et vigtigt aspekt ved denne tilgang er, at den indhentede viden formidles mellem de forskellige parter, der medvirker i denne proces. Indsatsen vil også blive rettet mod at støtte gennemførelsen af lovgivningen og overvågning heraf og mod at videreformidle bedste praksis i EU-25, kandidatlandene og nabolandene. | Et vigtigt aspekt ved denne tilgang er, at den indhentede viden formidles mellem de forskellige parter, der medvirker i denne proces, og det bør tilstræbes at forbedre SMV'ers adgang til forskningsresultaterne. Dette vil tilskynde og opfordre til dialog mellem videnskab og samfund. Indsatsen vil også blive rettet mod at støtte gennemførelsen af lovgivningen og overvågning heraf og mod at videreformidle bedste praksis i EU-25, kandidatlandene og nabolandene. |

Ændring 17

Bilag, kapitel 2, afsnit 8

FFC vil i forbindelse med sin støtte til tematiske politikker på anmodning træffe særlige foranstaltninger til, at relevante forskningsresultater fra hele EU udnyttes bedre. Herved øges også fordelene ved vidensamfundet. | FFC vil i forbindelse med sin støtte til tematiske politikker på anmodning træffe særlige foranstaltninger til, at relevante forskningsresultater fra hele EU udbredes og udnyttes bedre. Herved øges også fordelene ved vidensamfundet. |

Ændring 18

Bilag, kapitel 3, punkt 3.1.1, afsnit 6

Støtten til Lissabon-dagsordenen for vækst og beskæftigelse vil bestå i direkte kvantitative socioøkonomiske analyser — også i tilknytning til princippet om "bedre lovgivning" — på en række områder, bl.a. makroøkonomisk stabilitet og vækst, finansielle tjenesteydelser, aspekter ved konkurrenceevne, livslang læring og Lissabon-strategiens dimension, hvad menneskelig kapital angår, landbrug, klimaændringer og bæredygtige energi- og transportsystemer. FFC vil bidrage til bedre indsigt i forholdet mellem uddannelse og vidensamfundets behov, i de faktorer, der har betydning for lige adgang til uddannelse, og i, hvordan uddannelsesressourcerne kan udnyttes effektivt. | Støtten til Lissabon-dagsordenen for vækst og beskæftigelse vil bestå i direkte kvantitative socioøkonomiske analyser — også i tilknytning til princippet om "bedre lovgivning" — på en række områder, bl.a. makroøkonomisk stabilitet og vækst, finansielle tjenesteydelser, aspekter ved konkurrenceevne, livslang læring og Lissabon-strategiens dimension, hvad menneskelig kapital angår, landbrug, klimaændringer og bæredygtige energi- og transportsystemer. FFC vil bidrage til bedre indsigt i forholdet mellem uddannelse og vidensamfundets behov, i udbredelse af viden, i de faktorer, der har betydning for lige adgang til uddannelse, og i, hvordan uddannelsesressourcerne kan udnyttes effektivt, bl.a. med henvisning til open-source software. |

Ændring 19

Bilag, kapitel 3, punkt 3.1.3, afsnit 1, led 1

—at tilvejebringe et referencesystem for bæredygtig energi til dækning af EU's behov for videnskabelig og teknisk ekspertise inden for teknologisk innovation og udvikling (samtlige energikilder) | —at tilvejebringe et referencesystem for bæredygtig energi til dækning af EU's behov for videnskabelig og teknisk ekspertise inden for teknologisk innovation og udvikling (samtlige energikilder og energieffektivisering af slutanvendelserne) |

Ændring 20

Bilag, kapitel 3, punkt 3.1.3, afsnit 1, led 3

—at tilvejebringe information om pålideligheden af energiforsyningerne til Europa. | —at tilvejebringe information om pålideligheden af energiforsyningerne til Europa og om tilgængeligheden af vedvarende energiressourcer. |

Ændring 21

Bilag, kapitel 3, punkt 3.1.3, afsnit 2, led 3

—Den sociale dimension: bl.a. aktiviteter på området fysisk planlægning, sundhedsvirkninger og oplysningskampagner. Indsatsen vil også berøre sikkerhedsaspekterne ved luft-, land- og søtransport. | —Den sociale dimension: bl.a. aktiviteter på området fysisk, arkitektonisk og bymæssig planlægning, sundhedsvirkninger og oplysningskampagner. Indsatsen vil også berøre bæredygtigheds- og sikkerhedsaspekterne ved luft-, landog søtransport. |

Ændring 22

Bilag, kapitel 3, punkt 3.1.4, afsnit 1

FFC vil gennem fremadrettede analyser og strategier i tilknytning til vidensamfundet yde støtte til udformning af politikker og virkemidler for informationssamfundets teknologier, som kan bidrage til et konkurrencedygtigt europæisk vidensamfund. Hovedvægten vil blive lagt på vækst, solidaritet, integration og bæredygtighed. FFC vil også medvirke til gennemførelsen af EU-politikker, der hænger tæt sammen med udviklingen inden for informationssamfundets teknologier, eller som har stor nytte af denne udvikling. Heri indgår anvendelser inden for e-handel, e-sundhed, personlig sikkerhed, e-læring, e-forvaltning og miljø såvel som indkredsning af nye udviklingsmuligheder i forbindelse med gennemførelsen af Europas overordnede strategier for vækst, integration og livskvalitet. | FFC vil gennem fremadrettede analyser og strategier i tilknytning til vidensamfundet yde støtte til udformning af politikker og virkemidler for informationssamfundets teknologier, som kan bidrage til et konkurrencedygtigt europæisk vidensamfund, idet der fokuseres på free og open-source software. Hovedvægten vil blive lagt på vækst, solidaritet, integration og bæredygtighed. FFC vil også medvirke til gennemførelsen af EU-politikker, der hænger tæt sammen med udviklingen inden for informationssamfundets teknologier, eller som har stor nytte af denne udvikling. Heri indgår anvendelser inden for e-handel, e-sundhed, personlig sikkerhed, e-læring, e-forvaltning og miljø såvel som indkredsning af nye udviklingsmuligheder i forbindelse med gennemførelsen af Europas overordnede strategier for vækst, integration og livskvalitet. FFC vil tilstræbe at forbedre handicappedes adgang til det vidensbaserede samfund. |

Ændring 23

Bilag, kapitel 3, punkt 3.1.5, afsnit 1

Biovidenskab og bioteknologi berører mange politikområder, hvor de kan bidrage mærkbart til gennemførelsen af Lissabonmålene. Dette potentiale erkendes generelt inden for sundhed, landbrug, fødevarer, miljø og andre sektorer, hvor der sker en hurtig udvikling i anvendelserne af biovidenskab og bioteknologi. For at kunne tilvejebringe referencematerialer og validerede metoder er det nødvendigt at have adgang til og beherske en lang række avancerede bioteknologiske instrumenter. FFC vil videreudvikle sin kompetence på dette område med henblik på lovgivnings- og regelaspektet. | Biovidenskab og bioteknologi berører mange politikområder, hvor de kan bidrage mærkbart til gennemførelsen af EU's mål. Dette potentiale erkendes generelt inden for sundhed, landbrug, fødevarer, miljø og andre sektorer, hvor der sker en hurtig udvikling i anvendelserne af biovidenskab og bioteknologi. For at kunne tilvejebringe referencematerialer og validerede metoder er det nødvendigt at have adgang til og beherske en lang række avancerede bioteknologiske instrumenter. FFC vil videreudvikle sin kompetence på dette område med henblik på lovgivningsog regelaspektet. |

Ændring 24

Bilag, kapitel 3, punkt 3.2.1, afsnit 1, led 2

—Miljøaspekter: Vurdering af følgerne af gode landbrugs- og miljømæssige forhold og undersøgelse af virkningerne og effektiviteten af miljøvenlige landbrugsmetoder, hvad jordbunds- og vandforholdene, biodiversitet og de europæiske landskaber angår. Analyse af forbindelserne mellem landbrugs-, landdistriktsudviklings- og regionalpolitikken og konsekvenserne heraf for ændringer i arealanvendelsen i EU, baseret på udvikling af indikatorer og rumlige modeller. Støtte til udvikling af målrettede rumlige strategier til gennemførelse af programmerne for udvikling af landdistrikter. Vurdering af konsekvenserne af klimaændringerne for landbruget, med henblik på tilpasningsforanstaltninger. Bidrag til reduktion af drivhusgasemissionerne gennem målrettede energiafgrøder og energiudnyttelse landbrugsaffald. | —Miljøaspekter: Vurdering af følgerne af gode landbrugs- og miljømæssige forhold og undersøgelse af virkningerne og effektiviteten af miljøvenlige landbrugsmetoder, hvad jordbunds- og vandforholdene, biodiversitet og de europæiske landskaber angår. Analyse af forbindelserne mellem landbrugs-, landdistriktsudviklings- og regionalpolitikken og konsekvenserne heraf for ændringer i arealanvendelsen i EU, baseret på udvikling af indikatorer og rumlige modeller. Evaluering af foranstaltninger til fremme af lavintensivt og økologisk landbrug og til forbedring af jordens frugtbarhed. Støtte til udvikling af målrettede rumlige strategier til gennemførelse af programmerne for udvikling af landdistrikter. Vurdering af konsekvenserne af klimaændringerne for landbruget, med henblik på tilpasningsforanstaltninger. Bidrag til reduktion af drivhusgasemissionerne gennem målrettede energiafgrøder og energiudnyttelse landbrugsaffald. |

Ændring 25

Bilag, kapitel 3, punkt 3.2.1, afsnit 1, led 3

—Producent/forbrugeraspekter: Strategiske politikanalyser på bl.a. følgende områder: landbrugsreformens indvirkning på landbrugssystemernes bæredygtighed; landbrugets lydhørhe over for forbrugernes krav: karakterisering og kontrol af fødevarer, virkningerne af kvalitetssikrings- og certificeringsordninger, der gennemføres som led i forsyningskæden, landbrugets lydhørhed over for miljø- og dyrevelfærdsstandarder; fremskrivninger og politikkonsekvensanalyser for de vigtigste europæiske landbrugsvarer, hvad produktion, verdensmarked, priser, indkomst og forbrugervelfærd angår; virkningerne af ændringer i handelspolitikken og i verdensmarkederne for råvarer; landbrugspolitik inden for landdistriktsudviklingen i sammenhæng med andre politikker. Der vil blive lagt særlig vægt på konsekvenserne af landbrugsreformen for de nye medlemsstater og kandidatlandene. | —Producent/forbrugeraspekter: Strategiske politikanalyser på bl.a. følgende områder: landbrugsreformens indvirkning på landbrugssystemernes bæredygtighed; landbrugets lydhørhed over for forbrugernes krav: karakterisering og kontrol af fødevarer, virkningerne af kvalitetssikrings- og certificeringsordninger, der gennemføres som led i forsyningskæden, landbrugets lydhørhed over for miljø- og dyrevelfærdsstandarder; fremskrivninger og politikkonsekvensanalyser for de vigtigste europæiske landbrugsvarer, hvad produktion, verdensmarked, priser, indkomst og forbrugervelfærd angår; virkningerne af ændringer i handelspolitikken og i verdensmarkederne for råvarer; landbrugspolitik inden for landdistriktsudviklingen i sammenhæng med andre politikker. Der vil blive lagt særlig vægt på konsekvenserne af landbrugsreformen for de nye medlemsstater og kandidatlandene samt multifunktionelle programmer til udvikling af landdistrikterne og effektiviteten heraf. |

Ændring 26

Bilag, kapitel 3, punkt 3.2.1, afsnit 2

Målene for den fælles fiskeripolitik søges gennemført ved at tilvejebringe videnskabelige data til rette tid og af bedre kvalitet og ved at udvikle processer til vurdering af de økonomiske og sociale konsekvenser af forskellige forvaltningsalternativer. Der vil blive anvendt ny teknologi til at påvise overtrædelser, herunder identifikation af fiskenes oprindelse baseret på dna-analyse. Der vil blive lagt vægt på metoder, der giver bedre mulighed for, at de berørte parter inddrages. I tråd med EU's nye søfartspolitik vil tjenesteydelser, der er udviklet med fiskeriet for øje — f.eks. fartøjsovervågning via telemåling og elektronisk indberetning — blive udvidet til identifikation af handelsskibe. Konsekvenserne af den voksende akvakultursektor vil blive vurderet. | Målene for den fælles fiskeripolitik søges gennemført ved at tilvejebringe videnskabelige data til rette tid og af bedre kvalitet og ved at udvikle processer til vurdering af de økonomiske og sociale konsekvenser af forskellige forvaltningsalternativer. Der vil blive anvendt ny teknologi til at påvise overtrædelser, herunder identifikation af fiskenes oprindelse baseret på dna-analyse. Der vil blive lagt vægt på metoder, der giver bedre mulighed for, at de berørte parter inddrages. I tråd med EU's nye søfartspolitik vil tjenesteydelser, der er udviklet med fiskeriet for øje — f.eks. fartøjsovervågning via telemåling og elektronisk indberetning — blive udvidet til identifikation af handelsskibe. Konsekvenserne af den voksende akvakultursektor vil blive vurderet, bl.a. i forhold til miljø, samfund og sundhed. |

Ændring 27

Bilag, kapitel 3, punkt 3.2.3, led 1 a (nyt)

| —Udvikling og validering af avancerede metoder til forbedring, begrænsning og erstatning af dyreforsøg i forbindelse med fremstilling af bioteknologiske lægemidler og til bestemmelse af kemikaliers toksicitet ved hjælp af in vitro-cellekulturer, højkapacitetsmetoder og toksikogenomik |

Ændring 28

Bilag, kapitel 3, punkt 3.2.3, led 2

—Vurdering af sundhedsvirkninger baseret på eksperimentel forskning, biomonitering, toksikogenomiske analyser, computerstøttet beregning og analyseværktøjer. | —Vurdering af sundhedsvirkninger baseret på eksperimentel forskning, biomonitering, toksikogenomiske og epidemiologiske analyser, computerstøttet beregning og analyseværktøjer. |

Ændring 29

Bilag, kapitel 3, punkt 3.2.3, led 3 a (nyt)

| —Gennemførelse af sundhedsanalyser med udgangspunkt i tre faktorer: (i) syndromer og kronisk eksponering, (ii) interaktion med toksiske stoffer og blandinger af stoffer og (iii) analyse af genetiske polymorfismer samt immunologitest, herunder test af transformation og lymfocytisk aktivering |

Ændring 30

Bilag, kapitel 3, punkt 3.3.3, afsnit 2, led 6 a (nyt)

| —Udvikling og validering af avancerede metoder til forbedring, begrænsning og erstatning af dyreforsøg i forbindelse med fremstilling af bioteknologiske lægemidler og til bestemmelse af kemikaliers toksicitet ved hjælp af in vitro-cellekulturer, højkapacitetsmetoder og toksikogenomik |

Ændring 31

Bilag, kapitel 3, punkt 3.4, afsnit 1

FFC vil støtte EU's beslutningsprocesser inden for rammerne af instrumenterne for eksterne forbindelser (udviklingssamarbejde, handel) og krisestyringsinstrumenter, herunder stabilitetsinstrumentet og instrumentet for humanitær bistand). | FFC vil støtte EU's beslutningsprocesser inden for rammerne af instrumenterne for eksterne forbindelser (udviklingssamarbejde, handel og krisestyringsinstrumenter og instrumenter til fredelig konfliktløsning, herunder stabilitetsinstrumentet og instrumentet for humanitær bistand). |

Ændring 32

Bilag, kapitel 3, punkt 3.3.3, afsnit 4

Samarbejdet med en række vigtige aktører (FAO, EUMETSAT, WFP, ESA GMES-GMFS) vil blive udbygget. | Samarbejdet med en række vigtige aktører (UNEP, FAO, EUMETSAT, WFP, ESA GMES-GMFS) vil blive udbygget. |

Ændring 33

Bilag, kapitel 3, punkt 3.4.2, "Etiske aspekter", afsnit 1

Under gennemførelsen af særprogrammet og i den forskning, der drives i den forbindelse, skal grundlæggende etiske principper respekteres. De omfatter bl.a. de principper, der ligger til grund for Den Europæiske Unions charter om grundlæggende rettigheder, såsom beskyttelse af menneskelig værdighed, menneskeliv, personoplysninger og privatlivets fred samt dyre- og miljøbeskyttelse i overensstemmelse med EF-retten og de seneste versioner af relevante internationale konventioner og adfærdskodekser som f.eks. Helsingfors-erklæringen, Europarådets konvention om menneskerettigheder og biomedicin undertegnet i Oviedo den 4. april 1997 og dens tillægsprotokoller, FN's konvention om børns rettigheder, den universelle erklæring om det menneskelige genom og menneskerettighederne, som UNESCO har vedtaget, FN-konventionen om forbud mod biologiske våben (BTWC), den internationale traktat om plantegenetiske ressourcer for fødevarer og jordbrug samt de relevante resolutioner fra Verdenssundhedsorganisationen (WHO). | Under gennemførelsen af særprogrammet og i den forskning, der drives i den forbindelse, skal grundlæggende etiske principper respekteres og tages i betragtning. De omfatter bl.a. de principper, der ligger til grund for Den Europæiske Unions charter om grundlæggende rettigheder, såsom beskyttelse af menneskelig værdighed, menneskeliv, personoplysninger og privatlivets fred samt dyre- og miljøbeskyttelse i overensstemmelse med EF-retten og de seneste versioner af relevante internationale konventioner og adfærdskodekser som f.eks. Helsingfors-erklæringen, Europarådets konvention om menneskerettigheder og biomedicin undertegnet i Oviedo den 4. april 1997 og dens tillægsprotokoller, FN's konvention om børns rettigheder, den universelle erklæring om det menneskelige genom og menneskerettighederne, som UNESCO har vedtaget, FN-konventionen om forbud mod biologiske våben (BTWC), den internationale traktat om plantegenetiske ressourcer for fødevarer og jordbrug samt de relevante resolutioner fra Verdenssundhedsorganisationen (WHO). |

[1] Endnu ikke offentliggjort i EUT.

[2] EUT C 139 af 14.6.2006, s. 1.

--------------------------------------------------